Document ID: /roh_data/filtered/fineweb-2-filterrobots_roh.jsonl.gz/8634

Ils 13 d’avust aveva in um attatgà sis passagiers cun in cuntè ed in liquid inflammabel en in tren datiers da Salez (SG). Ina dunna da 34 era morta, curt suenter er l’attatgader da 27 onns.
La Polizia chantunala da Son Gagl ha uss communitgà ch'era ina dunna da 17 onns saja morta pervi da sias grevas blessuras. Ella sa chattava dapi l'attatga en in stadi critic.
Nagin delict da relaziun
Il motiv per l’attatga è anc adina betg sclerì. La procura publica sclauda dentant in delict da relaziun. L’attatgader ha para tschernì las unfrendas per casualitad.
Perquai che l’attatgader era medemamain mort suenter l’attatga n’èsi tenor lescha atgnamain betg previs ina procedura. La procura publica cuntinuescha tuttina cun las investigaziun.
RR novitads 10:00